Komisijos reglamentas (EB) Nr. 1508/2000
2000 m. liepos 11 d.
dėl tam tikrų prekių klasifikavimo Kombinuotojoje nomenklatūroje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [1] su paskutiniais pakeitimais, padarytais Reglamentu (EB) Nr. 1264/2000 [2], ypač į jo 9 straipsnį,
kadangi:
(1) Siekiant užtikrinti vienodą prie minėto reglamento pridėtos Kombinuotosios nomenklatūros taikymą, būtina priimti priemones dėl šio reglamento priede nurodytų prekių klasifikavimo.
(2) Reglamentu (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taikomos ir visoms kitoms nomenklatūroms, kurios yra visos arba iš dalies ja pagrįstos arba kurios ją papildo kuriuo nors papildomu poskyriu ir kurios yra nustatomos vadovaujantis atitinkamomis Bendrijos nuostatomis, siekiant taikyti tarifų ir kitas su prekyba prekėmis susijusias priemones.
(3) Vadovaujantis minėtosiomis bendrosiomis taisyklėmis prie šio reglamento pridėtos lentelės 1 skiltyje aprašytos prekės turi būti klasifikuojamos pagal 2 skiltyje nurodytus KN kodus dėl 3 skiltyje išdėstytų priežasčių.
(4) Valstybių narių muitinių suteiktos informacijos apie privalomus tarifus, susijusios su prekių klasifikavimu Kombinuotojoje nomenklatūroje, bet neatitinkančios šio reglamento nuostatų, gavėjai gali ja vadovautis tris mėnesius, remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], su paskutiniais pakeitimais, padarytais Tarybos ir Europos Parlamento reglamentu (EB) Nr. 955/1999 [4], 12 straipsnio 6 punkto nuostatomis.
(5) Šiame reglamente numatytos priemonės atitinka Muitų kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Priede pateikiamos lentelės 1 skiltyje aprašytos prekės klasifikuojamos Kombinuotojoje nomenklatūroje pagal šios lentelės 2 skiltyje nurodytus KN kodus.
2 straipsnis
Valstybių narių muitinių suteikta informacija apie privalomus tarifus, neatitinkančia šio reglamento nuostatų, galima vadovautis tris mėnesius, remiantis Reglamento (EEB) Nr. 2913/92 12 straipsnio 6 punktu.
3 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. liepos 11 d.